ྡན་པའི་སྟོང་པ་ཉིད་
་དེ། དེ་ཡང་གཅིག་དང་དུ་མར་སྣང་བ་ནི་ཀུན་རྫོབ་པའི་བདེན་པ་ཡིན་ལ། དེ་གཉིས་ཀྱི་དོན་དམ་པ་སྟོང་པ་ཉིད་དུ་རོ་གཅིག་ཅིང་དབྱེར་མི་ཕྱེད་པར་གྱུར་པས་གཅིག་དང་དུ་མ་གཅིག་པའོ། །མཉམ་པ་དང་མི་མཉམ་པ་ནི་ཀུན་རྫོབ་ཚེ
ཀྱི་བདེན་པ་ཡིན་ལ། དེ་ཉིད་དོན་དམ་པ་སྟོང་པ་ཉིད་ཀྱི་ངང་དུ་རོ་མཉམ་པར་གྱུར་པས་ན་མཉམ་དང་མི་མཉམ་པའོ། །སྡོམ་པ་འབྱུང་བའི་རྒྱུད་ལས། གཅིག་དང་གཅིག་ནི་སྦྱོར་བ་བྲལ། །སྐད་ཅིག་ཉིད་ལ་དེ་རབ་སྐྱེད། །འདི་ནི་
རང་རིག་ཡེ་ཤེས་ཏེ། །ངག་གི་སྤྱོད་ཡུལ་ལས་འདས་པ། །རྨད་དུ་བྱུང་བ་རྣམས་སྐྱེའོ། །ཀུན་མཁྱེན་ཡེ་ཤེས་དེ་རང་བཞིན། །དངོས་པོ་ཐམས་ཅད་རང་བཞིན་མཉམ། །གཏིང་དཔག་དཀའ་དང་རྒྱུ་སྤངས་དང༌། །ལྷན་སྐྱེས་

དུས་འཁོར་ཆོས་སྐོར་
སྣང་བརྙན་རང་བཞིན་དང༌། །འོད་གསལ་རྣལ་འབྱོར་སྤྱོད་ཡུལ་མིན། །ཁ་ན་མ་ཐོ་མེད་ཞི་ལ། །སེམས་མེད་བསྐུལ་དུ་མེད་པ་དང༌། །བརྗོད་མེད་མཚོན་མེད་སྟོང་རྣམ་པ། །དངོས་པོ་ཐམས་ཅད་གཉུག་མར་གནས། །སྒྲ་ལ་
སོགས་པའི་ཡོན་ཏན་སྤངས། །འདི་ནི་སངས་རྒྱས་བདེ་བར་འགྱུར། །གང་ལ་འགྲོ་བ་རྣམ་པར་གནས། །ང་ཡིས་འགའ་ཞིག་ལུང་མ་བསྟན། །དཔེ་མེད་བྱང་ཆུབ་གནས་དེ་ཉིད། །སོ་སོར་མཉམ་པར་རྒྱལ་བས་བསྟན། །ཞེས་
གསུངས་སོ། །དེ་བཞིན་དུ་གཡས་གཡོན་གཉིས་དང་མདུན་རྒྱབ་གཉིས་དང༌། སྟེང་འོག་གཉིས་དང་ཤར་ནུབ་གཉིས་ལ་སོགས་པའི་གཉིས་ཐམས་ཅད་ཀུན་རྫོབ་རྣམ་པ་ཐམས་ཅད་པ་ཡིན་ལ། དེ་ཉིད་གཡས་གཡོན་གཉིས་མེད་པ་
ལ་སོགས་པ་གཉིས་ཐམས་ཅད་རྣམ་པར་སྤངས་པའི་སྟོང་པ་ཉིད་དང་དབྱེར་མི་ཕྱེད་པར་གྱུར་པས་ན་རྣམ་པ་ཀུན་ལྡན་གྱི་སྟོང་པ་ཉིད་དོ། །སྡོམ་པ་འབྱུང་བའི་རྒྱུད་ལས། གཉིས་ཀྱི་རྣམ་པ་སྤངས་པ་རབ་གསལ་གསལ་བ་ཡང་དག་
རིག་ཅིང་སྐལ་བ་བཟང༌། །དགའ་བའི་ཚོགས་ནི་རབ་སྤེལ་སྟོབས་མཆོག་རོ་ནི་ཡང་དག་རྫོགས་པ་མཁའ་དཀྱིལ་དུ། །རྣམ་པ་དུ་མ་སྤྲོས་པ་རྣམས་ཀྱི་ཉེར་བསགས་མཐའ་དག་བར་སྣང་གནས་གྱུར་ཅིང༌། །གང་ཞིག་འཇིག་རྟེན་
གསུམ་པོ་ནམ་མཁའ་ལྟ་བུར་རྟོགས་ཏེ་ཡིད་ལ་སྣང་བར་འགྱུར། །ཞེས་སོ། །དེ་བཞིན་དུ་ཁ་དོག་དཀར་པོ་ནི་ཀུན་རྫོབ་པ་ཡིན་ལ། དེ་ཉིང་སྟོང་པ་ཉིད་དཀར་པོ་མ་ཡིན་པ་དང་དབྱེར་མི་ཕྱེད་པར་གྱུར་པ་ནི་རྣམ་པ་ཐམས་ཅང་པའི་
788

१९
།སྟོང་པ་ཉིད་དོ། །དེ་བཞིན་དུ་ལྗང་ཁུ་ལ་སོགས་པའི་ཁ་དོག་སྣ་ཚོགས་པ་ཐམས་ཅད་སྒྲིབ་པ་དང་བྲལ་བའི་སྟོང་པ་ཉིད་དང་རོ་གཅིག་ཏུ་གྱུར་པས་ཁ་དོག་ཆེན་པོ་དེ་ཐམས་ཅད་སྟོང་པ་ཉིད་གཅིག་གི་རང་
བཞིན་དུ་གྱུར་པས་ན་གཅིག་གི་གཟུགས་ཏེ། སྟོང་པ་ཉིད་ཁ་དོག ཁ་དོག་སྟོང་པ་ཉིད་ནི་རྣམ་པ་ཀུན་ལྡན་གྱི་སྟོང་པ་ཉིད་དོ། །ཀྱེ་རྡོ་རྗེ་ལས། བདེ་བ་ནག་ཅིང་བདེ་བ་སེར། །བདེ་བ་དམར་པོ་བདེ་བ་དཀར། །བདེ་བ་ལྗང་ཁུ་
༜ བདེ་བ་སྔོ། །བདེ་བ་རྒྱུ་དང་མི་རྒྱུ་ཀུན། །བདེ་བ་ཤེས་རབ་བདེ་བ་ཐབས། །དེ་བཞིན་ཀུན་ཏུ་རུ་སྐྱེས་བདེ། །བདེ་བ་དངོས་དང་དངོས་མེད་བདེ། །རྡོ་རྗེ་སེམས་དཔའ་བདེ་བར་བརྗོད། །ཅེས་གསུངས་སོ། །བདེ་བའི་སྒྲས་ཤེས་
རབ་མ་བརྗོད་དེ། ཁུ་བའི་རྣམ་པ་བཅོམ་ལྡན་འདས། །དེ་ཡི་བདེ་བ་འདོད་མར་བརྗོད། །ཅེས་པའི་གསུང་ལས་སོ། །ཤེས་རབ་མ་སྤངས་པའི་དོན་དུ་སྟོང་པ་ཉིད། དེས་ན་སྟོང་པ་ཉིད་ནག་པོ་ལ་སོགས་སྣང་བས་ན་རྣམ་པ་ཀུན་
ལྡན་གྱི་སྟོང་པ་ཉིད་དོ། །དེ་བཞིན་དུ་མཚོན་བྱེད་ཀྱི་ཡི་གེ་ཡང༌། །མུན་པ་དང་རྡུལ་དང་སྙིང་སྟོབས་ཀྱི་ཡོན་ཏན་དང་དབྱེ་བས། ཐུང་ངུ་དང་རིང་པོ་དང་ཤིན་ཏུ་རིང་པོ་རྣམས་ཀུན་རྫོབ་པའི་རྣམ་པ་ཡིན་ལ། དེ་ཉིད་ཐུང་ངུ་དང་རིང་
པོ་དང་ཤིན་ཏུ་རིང་པོ་མ་ཡིན་པའི་སྟོང་པ་ཉིད་དང་དབྱེར་མི་ཕྱེད་པ་ནི་རྣམ་པ་ཐམས་ཅད་པའི་སྟོང་པ་ཉིད་དེ། རྡོ་རྗེ་གུར་ལས། དབྱངས་དང་ཡི་གེ་རྣམས་བྲལ་ཏེ། །དེ་ནི་སེམས་དང་ཐིག་ལེ་མིན། །འདི་ནི་བདེ་ཆེན་དམ་པ་
ཉེར་གསུམ་
789

དུས་འཁོར་ཆོས་སྐོར་
སྟེ། །དབྲི་ཞིང་བསྣན་པ་ཡོད་པ་མིན། །ཞེས་གསུངས་སོ། །ཡང་ན་ཐུང་ངུ་དང་རིང་པོ་དང་ཤིན་ཏུ་རིང་པོ་དང་ཟླུམ་པོ་དང་གྲུ་བཞི་ལ་སོགས་པ་དབྱིབས་ཀྱི་རྣམ་པ་རྣམས་ཀུན་རྫོབ་པ་ཡིན་ལ། དེ་ཉིད་ཐུང་ངུ་རིང་པོ་ལ་སོགས་
པའི་དབྱིབས་ཀྱི་རྣམ་པ་མ་ཡིན་ཏེ། སྟོང་པ་ཉིད་ཀྱི་རང་བཞིན་དུ་གྱུར་པས་ན་རྣམ་པ་ཀུན་ལྡན་གྱི་སྟོང་པ་ཉིད་དེ། དགྱེས་པ་རྡོ་རྗེ་ལས། དང་པོ་དབྱངས་ཡིག་རང་བཞིན་ཏེ། །བློ་ཞེས་སངས་རྒྱས་རྣམས་ཀྱིས་བརྟགས། །རྫོགས་
པའི་རིམ་པའི་རྣལ་འབྱོར་ལས། །དེ་ཉིད་བཅོམ་ལྡན་ཤེས་རབ་མ། །དེ་ནི་རིང་མིན་ཐུང་པ་མིན། །གྲུ་བཞི་མ་ཡིན་ཟླུམ་པོ་མིན། །དྲི་དང་རོ་དང་མྱང་ལས་འདས། །ལྷན་ཅིག་སྐྱེས་དགའ་བྱེད་པ་ཅན། །ཞེས་གསུངས་སོ། །
དབྱངས་དང་པོ་ཨའི་དོན་ནི། རྣམ་པ་ཐམས་ཅད་ཀྱི་མཆོག་དང་ལྡན་པའི་སྟོང་པ་ཉིད་དང་ཟུང་དུ་ཆུད་པ་མི་འགྱུར་བའི་བདེ་བ་སྟེ། དེ་ནི་དུས་གསུམ་གྱི་སངས་རྒྱས་ཐམས་ཅད་ཀྱི་སྐྱེད་པར་བྱེད་པའི་ཡུམ་ཤེས་རབ་ཀྱི་ཕ་རོལ་ཏུ་ཕྱིན་
པ་སྟེ། རྫོགས་པའི་སངས་རྒྱས་ཨ་ལས་བྱུང༌། །ཨ་ནི་ཡིག་འབྲུ་ཀུན་གྱི་མཆོག །ཅེས་པའི་གསུང་གི་ཕྱིར་རོ། །དེ་བཞིན་དུ་རྡུལ་མུན་སྙིང་སྟོབས་ཀྱི་ཡོན་ཏན་ཆགས་སྡང་རྨོངས་གསུམ་ལ་སོགས་པ་དང༌། སྒྲ་ལ་སོགས་པ་
འབྱུང་བ་ལྔའི་ཡོན་ཏན་མེད་པའི་སྟོང་པ་ཉིང་ནི་ངེ་ལྟ་བུའི་ཡོན་ཏན་དང་བཅས་པར་སྣང་བས་ན་རྣམ་པ་ཐམས་ཅད་པའི་སྟོང་པ་ཉིད་དེ། སྡོམ་པ་འབྱུང་བའི་རྒྱུད་ལས། ལུས་མེད་ཐོག་མ་ཐ་མ་མེད། །སྒྲ་ལ་སོགས་པའི་ཡོན་ཏན་
790

| আ
།སྤངས། །གཉིས་པ་ཡིས་ནི་རྣམ་གྲོལ་བ། །རྣམ་པ་ཀུན་ཏུ་ཅིར་ཡང་གནས། །དངོས་མེད་དངོས་པོ་ལ་བརྟེན་ནས། །དངོས་པོར་བྱས་ཏེ་རྟེན་དང་བྲལ། །ཞེས་པ་དང༌། མཁའ་འགྲོ་མ་རྡོ་རྗེ་གུར
ལས་ཀྱང༌། །ཀུན་རྫོབ་ཏུ་ནི་འཇིག་རྟེན་ཡོད། །དཔྱད་པས་གང་ནའང་འཇིག་རྟེན་ཅི། །རྟག་ཏུ་འཇིག་རྟེན་ལྡན་པར་འཇུག །བྱང་ཆུབ་ཚུལ་ནི་བརྟན་པའོ། །ཞེས་གསུངས་སོ། །དེ་བཞིན་དུ་ཐབས་ཤེས་རབ་ཀྱིས་བསྡུས་པའི
ཆོས་སྐྱེས་པ་དང་བུད་མེད་ལ་སོགས་པ་ནི་ཀུན་རྫོབ་པའི་རྣམ་པ་ཡིན་ལ། དེ་ཉིད་སྐྱེས་པའང་མ་ཡིན་བུད་མེད་ཀྱང་མ་ཡིན་པའི་སྟོང་པ་ཉིད་ཡིན་པས་རྣམ་པ་ཀུན་ལྡན་གྱི་སྟོང་པ་ཉིད་དེ། མཁའ་འགྲོ་མ་རྡོ་རྗེ་གུར་ལས། བུད་མེད་
རང་བཞིན་མ་ཡིན་ལ། །སངས་རྒྱས་ཧེ་རུ་ཀ་ང་མིན། །འདི་ཉིད་ཕྱིར་ན་མ་ནིང་ངོ༌། །འགྲོ་གཉིས་དངོས་པོ་མཐོང་ནས་ང༌། །ཐབས་དང་ཤེས་རབ་བདག་ཉིད་དོ། །ཤིན་ཏུ་སྦྱར་བའི་རྣལ་འབྱོར་གྱིས། །མཱ་མ་ཀི་མེད་མི་བསྐྱོད་ངོ་
མེད། །ཅེས་གསུངས་སོ། །དེ་ལྟར་རྣམ་པ་ཐམས་ཅད་དང་ལྡན་པའི་སྟོང་པ་ཉིད། བདེན་རྫུན་དང་བྲལ་བ་ཉིད་ཨེའི་ཡི་གེ་ཡིན་ཞིང༌། དེ་ཉིད་མི་འགྱུར་བའི་བདེ་བ་ཆེན་པོ་ཀུན་གྱི་རྟེན། ནམ་མཁའི་མཚན་ཉིད་གཅིག་སྟེ། ཨེ་
ཡིག་ཆ་བྱད་བཟང་པོ་གང༌། །དབུས་སུ་ཝཾ་གྱིས་རྣམ་པར་བརྒྱན། །བདེ་བ་ཐམས་ཅད་ཀྱི་ནི་གཞི། །སངས་རྒྱས་རིན་ཆེན་ཟ་མ་ཏོག །ཅེས་པ་དང༌། རྡོ་རྗེ་གུར་ལས་ཀྱང༌། སྐྱེ་བ་མེད་ཅིང་དམིགས་པ་མེད། །མི་ཕྱེད་ནམ་

དུས་འཁོར་ཆོས་སྐོར་
མཁའི་འབྱུང་གནས་ཏེ། །ཟབ་ཅིང་རྒྱ་ཆེའི་རང་བཞིན་ཅན། །བྱང་ཆུབ་ཚུལ་ནི་བརྟན་པའོ། །ཞེས་གསུངས་སོ། །དེ་ཉིད་བྷ་ག་བཟང་མོ་སྟེ། །བྷ་ག་ནི་སྐལ་བ་སྟེ། སྐལ་བ་བཟང་པོ་དྲུག་དང་ལྡན་པས་བྷ་ག་བཟང་པོ་
སྟེ། སམྦུ་ཊ་ལས། དབང་ཕྱུག་དང་ནི་གཟུགས་བཟང་དང༌། དཔལ་དང་གྲགས་དང་ཡེ་ཤེས་དང༌། །བརྩོན་འགྲུས་ཕུན་སུམ་ཚོགས་ལྡན་པ། །དྲུག་པོ་དེ་ནི་བྷ་གར་བཤད། །ཅེས་གསུངས་ལ། དེའི་དོན་ནི་མན་ངག་སྙེ་
མར། དབང་ཕྱུག་ནི་གཞན་དབང་མ་ཡིན་ཞིང༌། དེ་བཅོམ་ལྡན་འདས་ཀྱི་ཕུན་སུམ་ཚོགས་པ་སྟེ། བག་ཆགས་དང་བཅས་པའི་སྒྲིབ་པ་ཐམས་ཅད་སྤངས་པའི་ཕྱིར་རོ། །རྣམ་པ་ཐམས་ཅད་པའི་ཡོན་ཏན་ཐམས་ཅད་ཕུ
ཚོགས་པའི་མཚན་ཉིད་ཅན་ཡང་སྟེ། གང་གི་ཕྱིར་བཅོམ་ལྡན་འདས་སྒྲིབ་པ་མེད་པ་ནི་བདེ་བ་ཆེན་པོའི་བདུད་རྩིས་དབང་བསྐུར་བ་སྒྲིབ་པ་མེད་པའི་སྐུ་དང་གསུང་དང་ཡིད་ཕུན་སུམ་ཚོགས་པ་རྟོགས་པས་སོ། །གཟུགས་ཕུན་སུམ་
ཚོགས་པ་ནི་བླ་ན་མེད་པའི་མཚན་དང་དཔེ་བྱད་ཐམས་ཅད་ཀྱིས་རྣམ་པར་གསལ་བའི་སྐུ་ཅན་ཉིད་ཀྱི་ཕྱིར་རོ། །གྲགས་པ་ཕུན་སུམ་ཚོགས་པ་ནི་ཕྱོགས་དང་ཕྱོགས་མཚམས་རྣམས་སུ་སྒྲ་གྲགས་པ་ཉིད་ཀྱི་ཕྱིར་རོ། །ཕུན་སུམ་
ཚོགས་པ་གང་གིས་ན་མང་པོ་རྣམས་ཀྱིས་བསྟེན་པར་བྱ། དེ་ནི་དཔལ་ཏེ་བླ་ན་མེད་པའི་བསོད་ནམས་ཀྱི་ཚོགས་ཀྱི་མཚན་ཉིད་ཅན་ནོ། །དེ་ཕུན་སུམ་ཚོགས་པ་ནི་འཇིག་རྟེན་དང་འཇིག་རྟེན་ལས་འདས་པའི་ཕུན་སུམ་ཚོགས་པ་
792

ઋ | O
ཀྱི་ཕྱིར་རོ།
།འདོད་པ་ཐམས་ཅད་ཀྱིས་བསྟེན་པར་བྱ་བ་ཉིད་ཀྱི་ཕྱིར་རོ། །ཡེ་ཤེས་ཕུན་སུམ་ཚོགས་པ་ནི་ཤེས་བྱ་ཐམས་ཅད་ལ་རྣམ་པ་ཐམས་ཅད་དུ་དག་ཅིང་ཆགས་པ་མེད་པ་ལ་ཐོགས་པ་མེད་པའི་ཡེ་ཤེས་ཅན་ཉིད་
།བརྩོན་འགྲུས་ཕུན་སུམ་ཚོགས་པ་ནི་བླ་ན་མེད་པའི་གསུང་ཕུན་སུམ་ཚོགས་པ་སྟེ་ལྷུན་གྱིས་གྲུབ་པས་ཆགས་པ་མེད་ཅིང་རྒྱུ་མ་ཆད་པ་ལ་འབད་པ་མེད་པར་འབྱུང་བས་འགྲོ་བ་ཐམས་ཅད་བསམ་པ་ཇི་ལྟ་བ་བཞིན་ཚིམ་
པར་བྱེད་པ་དབྱངས་ཀྱི་ཡན་ལག་ཐམས་ཅད་དང་ལྡན་པ་འགྲོ་བ་གྲོལ་བར་བྱེད་པའི་གསུང་སྟེ། གཞན་གྱི་དོན་རྣམ་པ་ཐམས་ཅད་པ་ལ་ལོངས་སྤྱོད་རྫོགས་པ་པ་དང་སྤྲུལ་པ་པའི་སྐུ་དག་གིས་རྟག་ཏུ་ལྡོག་པ་མེད་པའི་བྱ་བ་ཅན་ཉིད་
ཀྱི་ཕྱིར་རོ། །ཞེས་གསུངས་སོ། །ཡང་ན། བྷ་ག་ནི་བཅོམ་པ་སྟེ། རྣམ་པ་ཐམས་ཅད་པའི་སྟོང་པ་ཉིད་ཤེས་རབ་ཀྱིས་ཉོན་མོངས་པ་ལ་སོགས་པའི་བདུད་འཇོམས་པར་བྱེད་པའྀ་ཕྱིར་རོ། །སམྦུ་ཊ་ལས། ཉོན་མོངས་ཤེས་རབ་ཇི
ཀྱིས་ཐུབ་པས། །དེ་ཕྱིར་ཤེས་རབ་བྷ་གར་བཤད། །ཅེས་གསུངས་སོ། །དེའི་ཕྱིར་བྷ་ག་དེ་ཉིད་ཁམས་གསུམ་གྱི་མཆོག་ཡིན་པའི་ཕྱིར་མཆོག་གི་བྷ་གའོ། །རྒྱུད་ཀྱི་རྒྱལ་པོ་ཡེ་ཤེས་ལེའུར། གཅིག་དང་དུ་མ་དག་ཀྱང་གཅིག་
ཅིང་མཉམ་དང་མི་མཉམ་མཉམ་པ་གཡས་དང་གཡོན་དང་མདུན་དང་རྒྱབ། །སྟེང་འོག་ཀུན་ནས་དཀར་ལྗང་སྣ་ཚོགས་ཁ་དོག་ཆེན་པོ་གཅིག་གི་གཟུགས་ཏེ་ཐུང་ངུ་རིང་པོ་དང༌། །ཤིན་ཏུ་རིང་པོ་ཡོན་ཏན་མེད་ཅེས་ཡོན་ཏན་དང་

བཅས་བུད་མེད་སྐྱེས་པའང་སྐྱེས་པ་བུད་མེད་མིན། །གང་ཞིག་ཀུན་གྱི་རྟེན་གཅིག་བྷ་ག་བཟང་མོ་མཆོག་གི་བྷ་ག་ཁྱོད་ལ་འདུད་དེ་ཁྱོད་ལ་འདུད། །ཅེས་གསུངས་སོ། །དེ་ལྟར་ཨེ་ཡིག་ཐིག་ལེ་སྟོང་པ་ཡི་གེ་དྲུག་དང༌། ཝཾ་ཡིག་
སྟོང་པ་ཆེན་པོ་ཡི་གེ་ལྔ་གཅིག་ཏུ་གྱུར་པ་ནི་རྡོ་རྗེ་སེམས་དཔའ་དོན་ཆེན་པོ་མཆོག་ཏུ་མི་འགྱུར་བ་བཅོམ་ལྡན་འདས་དུས་ཀྱི་འཁོར་ལོ་ཨེ་ཝཾ་གྱི་ཡི་གེའོ། །ཐབས་ཤེས་དབྱེར་མེད་དཔལ་ལྡན་དུས་འཁོར་ལོ། །ཕྱི་ནང་གཞན་གསུམ་
བདེན་གཉིས་དབྱེར་མེད་ལ། །གཞི་ལམ་འབྲས་བུའི་རྒྱུད་གསུམ་ངེས་པའི་དོན། །གསལ་བར་སྟོན་བྱེད་ངེས་དོན་སྙེ་མ་འདི། །ཟབ་མོའི་དོན་ལ་སྤོབས་པ་དགེ་བ་ཅན། །ཤཱཀྱ་སེང་གེའི་བསྟན་པའི་སྙིང་པོ་མཆོག །དུས་ཀྱི་
ཧྰུྃ་ འཁོར་ལོའི་ཚུལ་ལ་ལེགས་སྦྱངས་པས། །བསྐུལ་ནས་དགེ་སློང་རིན་ཆེན་གྲུབ་ཀྱིས་སྦྱར། །དེ་ལས་བྱུང་བའི་དགེ་བ་དྲི་མེད་དེ། །སེམས་ཅན་རྣམས་ཀྱི་འགྱུར་བའི་མ་རིག་པ། །མི་འགྱུར་ཡེ་ཤེས་ཆེན་པོས་རབ་བཅོམ་སྟེ། །
ཐབས་ཤེས་དབྱེར་མེད་མངོན་དུ་འགྱུར་བར་ཤོག །ཟབ་མོ་རྡོ་རྗེའི་ཚིག་ནི་དབྱེ་བར་དཀའ། །བདག་ནི་བློ་གྲོས་ཤིན་ཏུ་ཞན་པ་སྟེ། །དེ་ཕྱིར་འདི་ལ་ནོངས་པའི་ཚོགས་མཆིས་ན། །བླ་མ་ལྷར་བཅས་མཁའ་འགྲོས་བཟོད་པར་
དུས་འཁོར་ཆོས་སྐོར་
གསོལ། །བདེན་པ་མ་མཐོང་བློ་མིག་ཞན། །རྩ་རྒྱུང་མ་ཐོས་སྐལ་བ་ཞན། །ཏིང་འཛིན་མ་ཐོབ་སྦྱོར་བ་ཞན། །རྣམ་གཡེང་དབང་གྱུར་བརྩོན་འགྲུས་ཞན། །དེ་ཕྱིར་འདི་ལ་མ་བཤད་དང༌། །མ་ངེས་མ་འབྱོར་ལོག་པར་བཤང།
794

ઋ ||
བརྒྱ་ ཉེར་དྲུག་བྱོན།
།གསང་ཚིག་གསལ་བར་བསྟན་ལ་སོགས། །ཚུལ་མིན་གང་ཡིན་དེ་རྣམས་ལ། །བདེན་མཐོང་ཐོས་མང་མཁས་རྣམས་ཀྱིས། །ཐུགས་ཀྱིས་སྦས་པར་མ་གྱུར་ཅིག །བློ་ཆུང་རྣམ་རྟོག་མང་བ
རྣམས། །རང་རྒྱུད་བསྲེགས་ཀྱང་ཅི་བྱར་ཡོད། །ལེགས་པར་བཤད་འདི་གངས་རིའི་ཁྲོད་འདིར་མཁས་པར་མངོན་རློམ་པའི། །སྐྱེ་བོ་དུ་མས་དུས་འཁོར་གཞུང་ལུགས་ལོག་ལྟའི་དྲི་མ་ཡིས། །རྙོག་པར་གྱུར་རྣམས་ལེགས་པར་
མཐར་བྱེད་ལྟ་ངན་ཀུན་སེལ་ཞིང༌། །བྱང་ཆུབ་སེམས་དཔའི་བཞེད་པ་ཇི་བཞིན་ཀུན་གྱིས་རྟོགས་པར་ཤོག། །།འདི་ནི་ངེས་དོན་མ་ལུས་པ། །དགོས་འདོད་འབྱུང་བའི་རིན་པོ་ཆེ། །མཁས་པའི་སྐྱེ་བོ་ལྷག་མ་ཅན། །ཀུན་གྱི་
གཙུག་ན་མཛེས་གྱུར་ཅིག །དཔལ་དུས་ཀྱི་འཁོར་ལོའི་བཤད་ཐབས་ཀྱི་ཡན་ལག་ངེས་པའི་དོན་གྱི་སྙེ་མ་ཞེས་བྱ་བ་འདི་དགེ་སློང་ཤཱཀྱ་དཔལ་གྱིས་བསྐུལ་བའི་ངོོར། ཤཱཀྱའི་དགེ་སློང་རིན་ཆེན་གྲུབ་ཀྱིས་རྒྱུད་སྡེ་ཟབ་མོ་དག་& ཅན་གྲུབ་ཀྱས་རྒྱུད་སྔ་ཟབ་
དང༌། བྱང་ཆུབ་སེམས་དཔའི་འགྲེལ་པ་སྐོར་གསུམ་དང༌། རྒྱུད་སྡེའི་འགྲེལ་པ་ཟབ་མོ་རྣམས་དང༌། བླ་མ་གོང་མའི་མན་ངག་ལ་བརྟེན་ནས་ཟད་བྱེད་ཀྱི་ལོ་དགུན་ཟླ་ར་བའི་མར་ངོའི་ཚེས་བཅུ་བཞི་ལ་ཡོངས་སུ་རྫོགས་པར་སྦྱར་
བ་འདིའི་ཡི་གེ་པ་ནི། དགེ་སློང་ཤཱཀྱ་དཔལ་བཟང་པོའོ། །འདི་ལ་བརྟེན་ནས་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་སྟོངས་པར་གྱུར་ཅིག། དགེའོ།།
1